Ռուբեն Գոմես

Ռուբեն Մարսելո Գոմես Գարսիա (, ), արգենտինացի ֆուտբոլիստ, հանդես է գալիս որպես կիսապաշտպան «Զարյա» ֆուտբոլային ակումբում։

Կենսագրություն 

Ֆուտբոլ խաղալ սկսել է դպրոցում։ Ապա հայտնվել է Կորդովա քաղաքի «Բելգրանո» ֆուտբոլային ակումբի դպրոցում։ Հետո խաղացել է  «Բելգրանոյի» չափահասների թիմում։ Ակումբում անցկացրել է երկու մրցաշրջան՝ մասնակցելով 33 խաղի և խփելով 2 գոլ։ Հետո դիտումների է մասնակցել «Մալյորկայի» երիտասարդական թիմում, սակայն շուտով գործակալները նրան առաջարկել են տեղափոխվել Դոնեցկի «Մետալուրգ»։

2004 թվականի ձմռանը Ռուբեն Գոմեսը տեղափոխվել է Դոնեցկի «Մետալուրգ» ակումբ։ Ուկրաինայի առաջնությունում իր նորամուտը կատարել է 2004 թվականի մարտի 20-ին՝ Մարիուպոլի «Իլիչյովեց» ակումբի դեմ արտագնա խաղում, որն ավարտվել է 5:0 հաշվով. հանդիպման 67-րդ րոպեին Գոմեսը փոխարինել է Յայա Տուրեին։ 2003/04 մրցաշրջանում Ռուբեն Գոմեսը «Մետալուրգ 2» ակումբի կազմում անցկացրել է 7 խաղ և խփել մեկ գոլ Ուկրաինայի երկրորդ լիգայում։ 2005 թվականի ամռանը Ռուբեն Գոմեսը վարձավճարով տեղափոխվել է Ալչևսկի «Ստալ» ակումբ, որի կազմում անցկացրած կես տարվա ընթացքում մասնակցել է 18 խաղի և խփել 1 գոլ Ուկրաինայի առաջնությունում։ Դրանից հետո նա վերադարձել է «Մետալուրգ» ակումբ, որտեղ անցկացրել է 2005/06 մրցաշրջանը երկրորդ կեսը։ 2006/07 մրցաշրջանը վարձավճարային հիմունքներով անցկացրել է Ալչևսկի «Ստալ» ակումբում՝ մասնակցելով 30 խաղի։ Մրցաշրջանի արդյունքներով «Ստալ» ակումբն զբաղեցրել է վերջին 16-րդ տեղը և անցել Ուկրաինայի առաջին լիգա։

Այն բանից հետո երբ «Ստալը» դուրս է մնացել Ուկրաինայի բարձրագույն լիգայից, Գոմեսը վերադարձել է «Մետալուրգ» ակումբ։ «Մետալուրգի կազմում Ռուբեն Գոմեսն առաջնությունում ընդհանուր առմամբ անցկացրել է 32 խաղ և խփել 1 գոլ, իսկ Ուկրաինայի գավաթի խաղարկությունում՝ 2 խաղ։ 2008 թվականի ձմռանը որպես ազատ գործակալ տեղափոխվել է բելգիական «Մեխելեն» ֆուտբոլային ակումբ, թեև կարող էր տեղափոխվել «Բրյուսել» ակումբ։ «Մեխելենում» նա անցկացրել է վեց ամիս և մասնակցել Բելգիայի առաջնության 3 խաղի։

2008 թվականի ամռանը Ռուբեն Գոմեսը տեղափոխվել է Լուգանսկի «Զարյա» ֆուտբոլային ակումբ։ Այս թիմում իր նորամուտը նա կատարել է 2008 թվականի հուլիսի 20-ին Խարկովի «Մետալիստ» ակումբի դեմ տնային խաղում, որն ավարտվել է 1:1 հաշվով։ «Զարյա» ակումբում Գոմեսն անցկացրել է 1 տարի. Ուկրաինայի Պրեմիեր լիգայում նա անցկացրել է 22 խաղ, Ուկրաինայի գավաթի խաղարկությունում՝ 2 խաղ։ 2009 թվականի հուլիսին համացանցում հայտնվել է տեղեկություն այն մասին, որ Գոմեսը կարող է տեղափոխվել ռուսական «Կուբան» ֆուտբոլային ակումբ, սակյան շուտով  Ռուբենը հերքել է այս փաստը։

2009 թվականի հուլիսի վերջին Ռուբեն Գոմեսը 1+1 սխեմայով պայմանագիր է կնքել Ուժգորոդի «Զակարպատե» ակումբի հետ։ Թիմում նա կատարել է իր նորամուտը 2009 թվականի օգոստոսի 2-ին Դոնեցկի «Մետալուրգ» ակումբի դեմ արտագնա խաղում (4:1)։ «Զակապարտե» ակումբի կազմում Գոմեսն Ուկրաինայի առաջնությունում խաղացել է 21 հանդիպում և խփել 2 գոլ, Ուկրաինայի գավաթի խաղարկությունում Ռուբենն անցկացրել է 1 հանդիպում։ 2009/2010 մրցաշրջանի արդյունքում «Զակարպատե» ակումբն Ուկրաինայի առաջնությունում զբաղեցրել է վերջին՝ 16-րդ տեղը և անցել Առաջին լիգա։ «Զակարպատե» ակումբի պաշտոնական կայքում անցկացված հարցման արդյունքում Ռուբեն Գոմեսը ճանաչվել է այդ մրցաշրջանի լավագույն ֆուտբոլիստ։

2010 թվականի հունիսին տեղափոխվել է Կիպրոսի Լարանկա  քաղաքի ԱԵԿ ֆուտբոլային ակումբ։ 2012 թվականի փետրվարից մինչև 2014 թվականը խաղացել է «Տավրիա» ֆուտբոլային ակումբում.

Անձնական կյանք 
Իր ապագա կնոջ՝ Արինայի հետ ծանոթացել է Դոնեցսկում։ Ունի դուստր՝ Զարինա Նիկոլը։ Ռուբենը բավական արագ է սովորել ռուսերեն. դրանում նրան օգնել է Իգոր Պրոցենկոն, ով աշխատում էր Դոնեցսկի համալսարանում։

Ծանոթագրություններ

Արտաքին հղումներ 
 
 
 

Արգենտինացի ֆուտբոլիստներ
Ֆուտբոլի կիսապաշտպաններ
Մեխելենի ֆուտբոլիստներ